

ZAPISNIK

[bookmark: _Hlk80603438]7. sjednice Vijeća Mjesnog odbora „Knez Mislav“ održane dana 17. prosinca 2021. s početkom u 16:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Žarka Rogić, Kristina Vačevski 
Predsjednica Vijeća Mjesnog odbora „Knez Mislav“ Žarka Rogić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 6. sjednice Vijeća Mjesnog odbora „Knez Mislav“ održane dana 23. studenoga 2021. jednoglasno je prihvaćen.
Predsjednica Vijeća predlaže nadopunu dnevnog reda slijedećom točkom:

1. Prijedlog nadopune, kompletiranje zelenog otoka (tri zvona) ili uklanjanje zvona za plastiku/staklo na lokaciji Draškovićeva 78- mišljenje, daje se 
Prijedlog predsjednice Vijeća, bez rasprave, jednoglasno se prihvaća te se utvrđuje sljedeći

DNEVNI RED:

1. Prijedlog nadopune, kompletiranje zelenog otoka (tri zvona) ili uklanjanje zvona za plastiku/staklo na lokaciji Draškovićeva 78- mišljenje, daje se 
2. Izvješće s koordinacije Vijeća Gradske četvrti Donji grad i Mjesnih odbora
3. Plan rada za 2022.
4. Pitanja i prijedlozi

[bookmark: _Hlk93001137]AD 1. Prijedlog nadopune, kompletiranje zelenog otoka (tri zvona) ili uklanjanje zvona za plastiku/staklo na lokaciji Draškovićeva 78- mišljenje, daje se
Vijeće Mjesnog odbora razmotrilo je Prijedlog Zagrebačkog Holdinga, Podružnica Čistoća, Sektor odvoz otpada, za  nadopunu odnosno kompletiranje zelenog otoka (tri zvona) ili uklanjanje zvona za plastiku/staklo na lokaciji Draškovićeva 78
Slijedom provedene rasprave Vijeće Mjesnog odbora „Knez Mislav“ jednoglasno donosi

ZAKLJUČAK
o Prijedlogu nadopune, kompletiranju zelenog otoka (tri zvona) ili uklanjanju zvona za plastiku/staklo na lokaciji Draškovićeva 78

1. Vijeće Mjesnog odbora „Knez Mislav“ daje mišljenje da na lokaciji Draškovićeva 78 nije potrebna nadopuna kao niti uklanjanje zvona.  Mišljenje je da se postojeća zvona za staklo i plastiku zadrže na predmetnoj lokaciji.

2. Ovaj će zaključak biti dostavljen Vijeću Gradske četvrti Donji grad.


AD 2. Izvješće s koordinacije Vijeća Gradske četvrti Donji grad i mjesnih odbora
Predsjednica Vijeća izvijestila je vijećnice o temama o kojima se raspravljalo na 5. Koordinaciji predsjednika Vijeća Gradske četvrti s predsjednicima Vijeća Mjesnih odbora održanoj 2. prosinca 2021.
Vijećnice su iskazale interes za temu prometa, obzirom na probleme s regulacijom prometa u Trpimirovoj ulici, te nepropisnog parkiranja na području mjesnog odbora. U skladu s uputom predsjednika Vijeća Gradske četvrti Donji grad, dogovoreno je da će se o problemima u prometu na području Mjesnog odbora „Knez Mislav“ uputiti obavijest Grupi za promet na razmatranje.
Vijećnice su podržale prijedlog s koordinacije da se rad čistača/ica organizira na način da jedna osoba održava čistoću u nekoliko bliskih mjesnih odbora.
Vijećnice su podržale prijedlog s koordinacije da se s predstavnicima Zrinjevca organizira obilazak četvrti na način da se u jednom danu obiđe više bliskih mjesnih odbora i rasprave teme koje obuhvaćaju opseg poslova Zrinjevca.

AD 3. Plan rada za 2022.
Vijećnice su nakon rasprave dogovorile teme kojima će se posvetiti u 2022. kako slijedi
· Povećati komunikaciju s građanima putem pokrenutog facebook profila
· Uspostavljenu komunikaciju s gimnazijama intenzivirati s ciljem ostvarenja zajedničkih aktivnosti na području mjesnog odbora
· Posvetiti se prometnim problemima 
· Raditi na uređenju zelenila 
· Raditi na zaštiti objekata od grafita, a poticati grafite koji predstavljaju kreativan izraz pojedinca  

AD 4. Pitanja i prijedlozi
· Zbog potreba zamjene rasvjetnih tijela u dvorani, kao i popravka bravica na ormarićima u dvorani mjesnog odbora, predsjednica mjesnog odbora će se sa zamolbom obratiti Gradskom uredu za mjesnu samoupravu Područnog odsjeka Donji Grad (Centar).
  
Sjednica je završena u 18:00 sati.
Zapisničarka: Žarka Rogić

KLASA: 026-02/21-002/2310
URBROJ: 251-06-11-105-21-2
Zagreb, 17. prosinca 2021.


PREDSJEDNICA
Vijeća Mjesnog odbora
              „Knez Mislav“
[bookmark: _GoBack]
  Žarka Rogić, v.r.
